মধুবালা

মমতাজ জাহান দেহলভি (১৪ ফেব্রুয়ারি, ১৯৩৩ - ২৩ ফেব্রুয়ারি, ১৯৬৯; যিনি মধুবালা নামেই বেশি পরিচিত) একজন অন্যতম ভারতীয় অভিনেত্রী, যিনি অনেক হিন্দি ধ্রুপদী চলচ্চিত্রে অভিনয় করেছেন। তার সমসাময়িক নার্গিস এবং মীনা কুমারীর বিপরীতে তাকে হিন্দি চলচ্চিত্রের সর্বাধিক প্রভাবশালী ব্যক্তিত্ব হিসেবে গণ্য করা হয়। তিনি ভারতীয় চলচ্চিত্র ইতিহাসের সর্বাধিক সুন্দর-আকর্ষণীয় অভিনেত্রী হিসেবেও গণ্য হন। মমতাজ জাহান নাম দিয়ে অভিনয় শুরু করলেও অভিনেত্রী দেবিকা রাণী তার নাম দেন মধুবালা। মধুবালা শিশুশিল্পী হিসেবে বলিউডে অভিনয় শুরু করলেও মূল নারী চরিত্রে অভিনয় শুরু করেন ১৪ বছর বয়সে কিদার শর্মার 'নীলকমল' ছবিতে রাজকাপুরের নায়িকা হয়ে। ১৯৪৯ থেকে ১৯৬৪ সাল পর্যন্ত মাত্র ২৯ বছরের অভিনয় জীবনে প্রায় ৭০টি চলচ্চিত্রে অভিনয় করেছেন। 'মুঘল-ই-আজম' (১৯৬০) মধুবালার জীবনের শ্রেষ্ঠ চলচ্চিত্র। মধুবালা ১৯৩৩ সালের ১৪ ফেব্রুয়ারি একটি দরিদ্র পরিবারে জন্মগ্রহণ করেন। তার বাবা পাকিস্তানের পেশোয়ারের এক টোব্যাকো কোম্পানিতে চাকরি করতেন; কিন্তু তার চাকরি চলে যাওয়াতে সংসারে অভাবের কারণে মধুবালা অভিনয়ে যোগ দেন। এগারো ভাইবোনের মধ্যে তিনি ছিলেন পঞ্চম এবং পাঁচ জন মারা যায় খুব ছোটোবেলায়। এরপর তার পিতা বোম্বে শহরে (বর্তমান মুম্বাই) চলে অসেন। কথিত অছে, মধুবালা যখন খুব ছোট তখন এক দরবেশ তাকে দেখে ভবিষ্যতবাণী করেছিলেন যে, তিনি জীবনে অনেক খ্যাতি অর্জন করবেন কিন্তু সুখী হতে পারবেন না এবং তিনি অকালে মারা যাবেন। মধুবালা ব্যক্তিগত জীবনে কয়েকবার সম্পর্কে জড়িয়ে পড়েন। সে সময়ের জনপ্রিয় অভিনেতা দিলীপ কুমারের সাথে তার প্রেম কাহিনী বেশ সাড়া জাগিয়েছিল। পাঁচ বছর প্রেমের পর দিলীপ কুমার দুটো শর্ত দিয়েছিলেন মধুবালাকে। প্রথমত, নিজের পরিবার ছাড়তে হবে। দ্বিতীয়ত, ছাড়তে হবে অভিনয়ও। বলিউড ছাড়তে রাজি হলেও নিজের মা-বাবাকে ছাড়তে নারাজ ছিলেন মধুবালা। এর পরই দিলীপ কুমার-মধুবালার সম্পর্ক ভেঙ্গে যায়। এরপর 'ঢাকে কি মালমাল' (১৯৫৬) ছবিতে বিখ্যাত গায়ক ও কমিডি কিং নামে খ্যাত কিশোর কুমারের সাথে পরিচয় হয় এবং ১৯৬০ সালে তাকেই বিয়ে করেন। এবং মধুবালা যতদিন জীবিত ছিলেন ততদিন তাদের দুজনের মধ্যে সম্পর্ক ছিল। এছাড়া মধুবালাকে নিয়ে পরিচালক কিদার শর্মা, কামাল আমরোহী, প্রেমনাথ এবং পাকিস্তানি রাজনীতিবিদ জুলফিকার আলী ভুট্টোর প্রেমের গুজব ছড়িয়েছে সে সময়। মধুবালার হৃৎপিণ্ডে জন্মগত ছিদ্র ছিল। ১৯৫০ সালে তার শারীরিক এ সমস্যা ধরা পড়ে যার অধুনিক নাম ভেন্ট্রিকুলার সেফটাল ডিফেক্ট (ভিএসডি) এবং তখন ভারতে এর চিকিৎসা ছিল না। মধুবালার ক্যারিয়ারের স্বার্থে পরিবারের পক্ষ থেকেই অসুখটা তখন গোপন করা হয়। কাজের চাপ আর বদ্ধ স্টুডিওতে দিনের পর দিন কাটাতে কাটাতে তিনি অসুস্থ হয়ে পড়েন। শুটিং সেটে প্রায়ই অসুস্থ হয়ে পড়তেন। ১৯৬০ সালে কিশোর কুমারকে বিয়ের পর লন্ডন যান মধুবালা। কিন্তু চিকিৎসকরা জানিয়ে দেন, বড়জোর এক বছর বাঁচবেন তিনি। কিন্তু পরে আরো নয় বছর অসুখের সাথে লড়াই করে অবশেষে ২৩ ফেব্রুয়ারি, ১৯৬৯ সালে মাত্র ৩৬ বছর বয়সে তিনি মৃত্যুবরণ করেন। ১৪ ফেব্রুয়ারি, ২০১৯ তারিখে তার ৮৬তম জন্মদিনে গুগল ডুডল তৈরি করে সম্মাননা প্রদান করে। মধুবালা অভিনীত চলচ্চিত্রের তালিকা: জাওলা (১৯৭১) শরাবী (১৯৬৪) হাফ টিকিট (১৯৬৪) বয়ফ্রেন্ড (১৯৬১) ঝুমরু (১৯৬১) পাসপোর্ট (১৯৬১) বারসাত কি রাত (১৯৬০) জালি নোট (১৯৬০) মেহলো কি খোয়াব (১৯৬০) মুঘল-ই-আজম (১৯৬০) দো ওস্তাদ (১৯৫৯) ইনসান জাগ ওঠা (১৯৫৯) কাল হামারা হায় (১৯৫৯) বাঘী সিপাহী (১৯৫৮) হাওড়া ব্রিজ (১৯৫৮) কালা পানি (১৯৫৮) ফাগুন (১৯৫৮) পুলিশ (১৯৫৮) চলতি কা নাম গাড়ি (১৯৫৮) এক- সাল (১৯৫৭) গেটওয়ে অফ ইন্ডিয়া (১৯৫৭) ইয়াহুদি কি লাড়কি (১৯৫৭) ঢাকা কি মলমল (১৯৫৬) রাজ হাট (১৯৫৬) শিরিন ফরহাদ (১৯৫৬) মি. এন্ড মিসেস ৫৫ (১৯৫৫) নাতা (১৯৫৫) তীরন্দাজ (১৯৫৫) নাকাব (১৯৫৫) বহুত দিন হুয়া (১৯৫৪) অমর (১৯৫৪) রেইল কা ডিব্বা (১৯৫৩) আরমান (১৯৫৩) সাংদিল (১৯৫২) সাকি (১৯৫২) বাদল (১৯৫১) খাজানা (১৯৫১) নাদান (১৯৫১) নাজনীন (১৯৫১) সাইয়ান (১৯৫১) তারানা (১৯৫১) বেকসুর (১৯৫০) হাঁসতে আঁসু (১৯৫০) মধুবালা (১৯৫০) নিরালা (১৯৫০) নিশানা (১৯৫০) পরদেশ (১৯৫০) অপরাধী (১৯৪৯) দৌলত (১৯৪৯) দুলারি (১৯৪৯) ইমতিহান (১৯৪৯) নেকি আওর বদি (১৯৪৯) পরশ (১৯৪৯) সিপাহিয়া (১৯৪৯) সিঙ্গার (১৯৪৯) জন্মপত্রী (১৯৪৯) মহল (১৯৪৯) অমর প্রেম (১৯৪৮) লাল দুপাট্টা (১৯৪৮) পারাই আগ (১৯৪৮) চিত্তর বিজয় (১৯৪৭) দিল-কি- রানী (১৯৪৭) খুবসুরত দুনিয়া (১৯৪৭) মেরা ভগবান (১৯৪৭) নীল কমল (১৯৪৭) ফুলওয়ারী (১৯৪৭) পূজারী (১৯৪৬) রাজপুতানী (১৯৪৬) ধন্য ভগত (১৯৪৫) মুমতাজ মহল (১৯৪৪) বসন্ত (১৯৪২) স্বস্তিক (১৯৩৯) Booch, Harish and Doyle, Karing.(1962). Self-Portrait. Bombay: Jai Gujerat Press. pp.75-78. Lanba, Urmila. (2012). Bollywood's Top 20: Superstars of Indian Cinema (Patel, B, ed.). pp.114-128. বলিউডে প্রেম Gangadhar, V. (১৭ আগস্ট ২০০৭)। "They now save for the rainy day"। The Hindu। ১৫ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১১।  Dhawan, M.L. (৬ এপ্রিল ২০০৮)। "Mark of Madhubala"। The Tribune (Chandigarh)। সংগ্রহের তারিখ ২৭ ডিসেম্বর ২০১৪।  Bhagat, Rasheeda (৩১ মে ২০১১)। "Madhubala's timeless beauty"। Business Line। সংগ্রহের তারিখ ২৭ ডিসেম্বর ২০১৪।  "নাম তার মধুবালা"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৩।  http://mohona24.com/index.php?cPath=158&showme=1174&dt=27&mt=Feb&yr=2013[স্থায়ীভাবে অকার্যকর সংযোগ] http://www.natunbarta.com/entertainment/2013/02/14/11426/64c2083f654a68c5842ceaae3f525eb3 ওয়েব্যাক মেশিনে আর্কাইভকৃত ২১ এপ্রিল ২০১৩ তারিখে ভালোবাসা দিবসে মধুবালার জন্মদিন http://lifestyle.iloveindia.com/lounge/madhubala-2826.html Madhubala "সংরক্ষণাগারভুক্ত অনুলিপি"। ২৬ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১৩।  http://www.heart.org/HEARTORG/Conditions/CongenitalHeartDefects/AboutCongenitalHeartDefects/Ventricular-Septal-Defect-VSD_UCM_307041_Article.jsp "Madhubala's 86th Birthday"। www.google.com। গুগল।  Madhubala, IMDB Akbar, Khatija. Mahubala: Her Life, Her Films (English). New Delhi: UBS Publishers' Distributors, 1997. আইএসবিএন ৮১-৭৪৭৬-১৫৩-৫. Akbar, M. J. Sunday Magazine, 5 Aug 1996 Bajaj, Rajiv K. (ed.). The Daily, 26 May 1996 Deep, Mohan. Madhubala: The Mystery and Mystique, Magna Publishing Co. Ltd. Joshi, Meera. Madhubala: Tears in Heaven Filmfare, 14 May 2008 Karanjia, B.K. Dates with Diva, Deccan Chronicle, 17 December 2006 Raheja, Dinesh. The Hundred Luminaries of Hindi Cinema, India Book House Publishers Reuben, Bunny. Follywood Flashback, Indus publishers Singh, Khushwant. Sunday Observer 23–29 June 1996 Bhattacharya, Rinki. Bimal Roy: A man of silence, South Asia Books Rajadhyaksha, Ashish; Willemen, Paul. The Encyclopedia of Indian Cinema, Fitzroy Dearborn Publishers Sawhney, Clifford. Debonair', June 1996 Cort, David. Theatre Arts magazine, Issue Date: August 1952; Vol. XXXVI No. 8 Kamath M.V. The Daily, June 1996 উইকিমিডিয়া কমন্সে মধুবালা সংক্রান্ত মিডিয়া রয়েছে। ইন্টারনেট মুভি ডেটাবেজে মধুবালা (ইংরেজি)